Διάταξη του Γενικού Δικαστηρίου (έβδομο τμήμα)της 19ης Οκτωβρίου 2012 — Ελληνικά Ναυπηγεία και Hoernκατά Επιτροπής
(Υπόθεση T-466/11)
«Προσφυγή ακυρώσεως — Κρατικές ενισχύσεις — Ναυπηγεία — Ενισχύσεις χορηγηθείσες από τις ελληνικές αρχές σε ναυπηγείο — Μέτρα εκτελέσεως της αποφάσεως της Επιτροπής με την οποία διαπιστώνεται το ασύμβατο των ενισχύσεων και διατάσσεται η ανάκτησή
τους — Απαράδεκτο»
1.                     Ένδικη διαδικασία — Εισαγωγικό δικόγραφο — Τυπικά στοιχεία — Προσδιορισμός του αντικειμένου της διαφοράς — Μη αρκούντως σαφές
και ακριβές εισαγωγικό δικόγραφο — Απαράδεκτο (Κανονισμός Διαδικασίας του Γενικού Δικαστηρίου, άρθρο 44 § 1, στοιχείο γʹ)
(βλ. σκέψεις 19-22)
2.                     Προσφυγή ακυρώσεως — Προθεσμίες — Έναρξη — Ημερομηνία κοινοποιήσεως της προσβαλλομένης πράξεως στον προσφεύγοντα από τις εθνικές
αρχές — Επαρκής γνώση του περιεχομένου — Προσφυγή ασκηθείσα εκπροθέσμως — Απαράδεκτο (Άρθρο 263, εδ. 6, ΣΛΕΕ· Κανονισμός Διαδικασίας
του Γενικού Δικαστηρίου, άρθρο 102 § 2) (βλ. σκέψεις 24-26)
3.                     Ένδικη διαδικασία — Μέτρα οργανώσεως της διαδικασίας — Αίτηση προσαγωγής εγγράφων — Έγγραφα συνιστώντα την προσβαλλόμενη απόφαση
— Έγγραφα μη ταυτοποιηθέντα από την προσφεύγουσα — Απαράδεκτη αίτηση (Κανονισμός Διαδικασίας του Γενικού Δικαστηρίου, άρθρο 44
§ 1, στοιχείο γʹ, 64 και 65] (βλ. σκέψεις 28, 29)
Αντικείμενο
Αίτηση ακυρώσεως του εγγράφου της Επιτροπής E(2010) 8274 τελικό, της 1ης Δεκεμβρίου 2010, σχετικά με την «Κρατική ενίσχυση
CR 16/2004 — Eκτέλεση της αρνητικής αποφάσεως και ανάκτηση των κρατικών ενισχύσεων που χορηγήθηκαν στην εταιρία [Ελληνικά
Ναυπηγεία AE] — Eπίκληση εκ μέρους της Ελλάδας του άρθρου 346, παράγραφος 1, στοιχείο βʹ, ΣΛΕΕ και διαδικασία του άρθρου 348,
παράγραφος 1, ΣΛΕΕ», όπως συμπληρώνεται από τα έγγραφα και λοιπά στοιχεία του φακέλου των οποίων οι προσφεύγουσες έλαβαν γνώση
τον Ιούνιο του 2011.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει η εξέταση της αιτήσεως παρεμβάσεως της εταιρίας Ναυπηγικές και Βιομηχανικές Επιχειρήσεις Ελευσίνας.
3)
Η Ελληνικά Ναυπηγεία AE και η 2. Hoern Beteiligungs GmbH καταδικάζονται στα δικαστικά έξοδά τους, καθώς και στα έξοδα στα
οποία υποβλήθηκε η Ευρωπαϊκή Επιτροπή.
4)
Η εταιρία Ναυπηγικές και Βιομηχανικές Επιχειρήσεις Ελευσίνας, που ζήτησε να παρέμβει, φέρει τα δικαστικά έξοδά της.